भयभेरवसुत्त

भयभेरवसुत्त तिपिटकया मज्झिमनिकायया छपू सुत्त (सूत्र) ख। थ्व सुत्त भगवान बुद्ध जेथवन विहारय् श्रावस्ति(सावत्थि)इ अनाथपिण्डक नाप च्वनादीबिलय्‌ छम्ह "जाणुस्सोणि" नांया ब्राम्हण नापया खँल्हाबल्हां न्ह्यथनि। थ्व सुत्त छकः जिं न्यना धासें न्ह्यथनि (एवं मे सुतं)। थ्व सुत्तय् जाणुस्सोणिं भगवान बुद्धयात "थःगु कुल त्वताः वःपिं संघया मनूतेगु नेता वा न्ह्यःने वनिम्ह (पुब्बङ्गमो), ग्वहालियाइम्ह (बहुकारो) व लं क्यनिम्ह मनू (समादपेता), गौतम बुद्ध जुयादीला धका न्यनि (‘‘येमे, भो गोतम, कुलपुत्ता भवन्तं गोतमं उद्दिस्स सद्धा अगारस्मा अनगारियं पब्बजिता, भवं तेसं गोतमो पुब्बङ्गमो, भवं तेसं गोतमो बहुकारो, भवं तेसं गोतमो समादपेता; भोतो च पन गोतमस्स सा जनता दिट्ठानुगतिं आपज्‍जती’’) गुकिया लिच्वः भगवान बुद्धं "ख ब्राह्मण, ख ब्राम्हण! छें त्वताः वःपिं धम्म याइपिनिगु नेतृत्त्व, ग्वहालि व लं जिं क्यने धका धयादी। (‘‘एवमेतं, ब्राह्मण, एवमेतं, ब्राह्मण! ये ते, ब्राह्मण, कुलपुत्ता ममं उद्दिस्स सद्धा अगारस्मा अनगारियं पब्बजिता, अहं तेसं पुब्बङ्गमो, अहं तेसं बहुकारो, अहं तेसं समादपेता; मम च पन सा जनता दिट्ठानुगतिं आपज्‍जती’’)। थ्व सुत्तय् गुंइ च्वनिबिलय्‌ जुइफैगु भय व बोधिज्ञानं थन्यागु भयभाव स्वया थाहां वनिगु खँ कनातःगु दु।

स्वयादिसँ
 मज्झिमनिकायया सुत्ततेगु धलः

लिधंसा
 देवनागरीइ पालिभासय् तिपिटक
 धम्मलोक सुत्तया युत्युब च्यानलय् भयभेरवसुत्त
 अंग्रेजीइ भाय्‌हिला

पुचः:मज्झिमनिकाय